Okamenela
2023-08-26 18:30 - 18:40, 2023-08-28 18:30 (Europe/Paris) | Maribor center / Več lokacij
delo v nastajanju (plesna intervencija)
Plesni kolektiv ŠIK Predstava se ukvarja z iskanjem paralel med slovenskimi ljudskimi pripovedkami ter oblikovanjem slovenske pokrajine. V ospredje postavlja zgodbo Ajdovske deklice, katere kamnito lice na Vršiču spada med najlepše slovenske naravne znamenitosti.
Na sporedu:

26.08.2023 ob 18:30, Mestni park (Paviljon v parku)
27.08.2023 ob 18:30, Mestni park (Paviljon v parku)
28.08.2023 ob 18:30, Židovski trg
29.08.2023 ob 16:30, Vojašniški trg
30.08.2023 ob 12:00, Slomškov trg

Vstop prost

Povezava do originalnega članka

Dnevi poezije in vina v Mariboru. Pesniški posvet: Borut Gombač in Petr Hruška
2023-08-26 19:00 | Vinag
Dnevi poezije in vina v Mariboru
PESNIŠKI POSVET: BORUT GOMBAČ IN PETR HRUŠKA
Sobota, 26. avgusta 2023, ob 19. uri, Vinag, Trg svobode 3
V okviru 27. festivala Dnevi poezije in vina bomo gostili češkega pesnika in kolumnista Petra Hruško in mariborskega pesnika, pisatelja in dramatika Boruta Gombača, ki bosta v Pesniškem posvetu spregovorila o umetnosti poezije in pristopih k ustvarjanju, o vprašanjih, ki jih poezija odpira in ustvarjalnem iskanju odgovorov nanje. Dogodek bo pospremila pokušina vin Vinag in glasba kantavtorja Petra Andreja.
Dogodek bo tolmačen v slovenski jezik.

Povezava do originalnega članka

Dnevi poezije in vina v Mariboru. Pesniški posvet: Luljeta Lleshanaku in Joumana Haddad
2023-08-26 19:00 | Vinag
Dnevi poezije in vina v Mariboru
Pesniški posvet: Luljeta Lleshanaku in Joumana Haddad
Sobota, 26. avgusta 2023, ob 19. uri, Vinag, Trg svobode 3
V okviru 27. festivala Dnevi poezije in vina bomo v Vinagovi kleti gostili dve izvrstni, večkrat nagrajeni pesnici – Luljeto Lleshanaku iz Albanije in Joumanno Hadadd iz Libanona. Gostji bosta v Pesniškem posvetu spregovorili o umetnosti poezije in pristopih k ustvarjanju, o vprašanjih, ki jih poezija odpira in ustvarjalnem iskanju odgovorov nanje. Pogovor bo posremila pokušina vin Vinag in glasba kantavtorja Petra Andreja.
Dogodek bo tolmačen v slovenski jezik.

Povezava do originalnega članka

Koncert 3rd Planet
2023-08-26 20:00
Vabljeni na vesoljsko popotovanje v Vetrinjca!
3rd Planet s svojo fuzijo bluesa, indie rocka in stonerskega zvoka kitar pokažejo, kako lahko prava mera različnih glasbenih žanrov ob dobri interpretaciji tvori popolnoma novo zmes goriva, ki poganja plovilo po širni prostranosti vesolja in njegovih galaksij.
3rd Planet so:
Rok Purg (vokal, kitara),
Alan Kresnik (kitara),
Domen Škrlec (bas kitara) in
Teo Kotnik (bobni).
Vstop je prost, prispevki za muzičarje dobrodošli!

Povezava do originalnega članka

3. koncert festivala Odmev poletja: Senza voce
2023-08-26 20:00 | Maribor center / Minoritska cerkev Maribor (Vojašniški trg 2, Maribor)
Skozi glasbeno zgodovino je bilo prirejanje skladb del vsakdana in način, kako približati večja operna ali simfonična dela širšemu krogu občinstva. Na koncertu Senza voce bomo tako prisluhnili izboru aranžmajev in parafraz iz opernega repertoarja3. koncert festivala Odmev poletja
Senza voce

Glasbeniki: Duo Claripiano: Dušan Sodja, klarinet, Tatjana Kaučič, klavir in violinistka Irina Kevorkova,
Program:
Glasba iz italijanskega in francoskega opernega repertoarja: G. Faure, G. Bizet, J. Massenet, L. Bassi, G. Verdi, L. Delibes, G. Puccini, C. della Giacoma in G. Rossini
Vabljeni na poslušanje!
* Izkupiček od prodaje vstopnic bo namenjen žrtvam poplav.

Povezava do originalnega članka

LLouise
2023-08-26 20:00 - 20:50 | Maribor center / Velika dvorana, Lutkovno gledališče Maribor (Vojašniški trg 2A, 2000 Maribor)
Plesno-gledališka predstava (15+)
Créa-Théâtre, 2020
V sodelovanju s Poletnim lutkovnim pristanom, Lutkovno gledališče Maribor
Uprizoritev LLouise je nastala po motivih življenja in dela francosko-ameriške umetnice Louise Bourgeois. Gre za subtilno potovanje, na katerem se plesalka ob stiku s predmeti, ki so navdihnjeni z deli umetnice, sprašuje o otroštvu, odnosih, vlogi matere, ženske, umetnice … Vprašanja vodijo do novih vtisov s podobami, plešočim telesom in Louisino dvojnico. Na odru postopoma oživi velikanski motorizirani pajek, ki vodi do trenutka soočenja in odkritja: upamo se ga dotakniti, odriniti, pobožati, kot da bi želeli preseči meje svojih strahov, jeze, lastnih izkušenj, dokler ne pridemo do trenutka sprave. Edinstveno potovanje v osrčje sveta, kjer se združujejo lutke, ples/gibanje in digitalna umetnost.

Povezava do originalnega članka

Kontra kvartet
2023-08-27 10:30 - 12:00 | Maribor center / Mestni park; Maribor
Promenadni koncert. Tradicionalni koncerti v Mestnem parku.
Tradicionalni nedeljski koncerti v paviljonu Mestnega parka Maribor
Koncerti v Mestnem parku se odvijajo ob sončnih nedeljah od konca maja in vse do začetka septembra v paviljonu pri Akvariju. Koncerti, ki jih izvajajo lokalna in okoliška kulturna društva, naznanijo pomlad, park napolnijo z glasbo in polepšajo nedeljski sprehod družinam, naključnim obiskovalcem, turistom in predvsem stalnemu domačemu občinstvu. V paviljonu bomo znova priča pestri ljubiteljski dejavnosti kulturnih društev in amaterskih kulturnih skupin, znova bodo nastopile različne godbe na pihala, komorne zasedbe ter ljudski pevci in godci, ki bodo zvočno izpolnili nedeljske dopoldneve ljubiteljem parka in narave.
Ogled koncertov je brezplačen.
Ob slabem vremenu prireditev odpade. Organizator si pridržuje pravico do spremembe programa.
Koncerte v parku je podprla Mestna občina Maribor.

Povezava do originalnega članka

Lutkovni pristan / Predstava Zlati ključek in ogled razstave Nevidna roka
2023-08-27 11:00 | Maribor center / Umetnostna galerija Maribor (Strossmayerjeva 6, Maribor)
Ob zaključku poletja podarjamo najmlajšim lutkovno predstavo Zlati ključek (3+) avtorice in izvajalke Katje Povše.
Nedelja, 27. avgust 2023, 11.00
vodi: Brigita Strnad, muzejska svetovalka UGM
Ob zaključku poletja podarjamo najmlajšim lutkovno predstavo Zlati ključek (3+) avtorice in izvajalke Katje Povše. Pripovedno gledališče gdč. Bazilike bo v okviru Mednarodnega festivala Lutkovni pristan gostovala na ploščadi pred UGM. Gdč. Bazilika bo imela zlati ključ, s katerim bo skupaj z otroki odpirala kovčke, v katerih so shranjene pravljice. Po ogledu predstave pa otroke in družine vabimo, da še na sprehod s Hudo mravljico in njenim slikarskim kovčkom po razstavi Nevidna roka v UGM.
Udeležba je brezplačna.

Povezava do originalnega članka

Usmerjen v zemljo
2023-08-27 17:00 - 18:00 | Maribor center / Mestni park Maribor (Poletni Art kamp)
Plesno-performativni koncert.
Maria Keck in Teo Mandžuka, 2023
V sodelovanju s Poletnim Art kampom, Narodni dom Maribor
Teo y la Mar povezuje globoko tradicijo flamenka s svežo interpretacijo in melodičnimi, sodobnimi melodijami v svojih izvirnih skladbah. Ekspresivnost plesa flamenko zavibrira tla in gane srca ter prestopa kulturne meje. Surovi človeški občutki se pojavljajo v strastnih, strnjenih ritmih, odmevih starodavnih zvokov in zemeljskem plesu.

Povezava do originalnega članka

4. koncert festivala Odmev poletja: Romantična razkritja
2023-08-27 20:00 | Maribor center / Minoritska cerkev Maribor (Vojašniški trg 2, Maribor)
Program, ki ga pripravlja pianistka Tjaša Šulc Dejanović, nas bo popeljal od Chopinove očarljive Barkarole preko virtuoznih svetov Chopinovih etud do Schumannove čustveno nabite glasbene pokrajine.4. koncert festivala Odmev poletja
Romantična razkritja
Tjaša Šulc Dejanović, klavir
Program:
F. Chopin: Barkarola v Fis-duru, op.60
F. Chopin: Etude iz op. 25: št. 1 v As-duru, št. 3 v F-duru, št. 5 v e-molu, št.7 v cis-molu R. Schumann: Kreisleriana op.16 D. Pajačević: Vijolica in Rdeč nagelj iz cikla Življenje rož, op.19
Vabljeni na poslušanje!
* Izkupiček od prodaje vstopnic bo namenjen žrtvam poplav.

Povezava do originalnega članka

TEDEN SODOBNE UMETNOSTI
2023-08-28 00:00 - 2023-08-31 00:00 | Vetrinjski dvor
Kreativnost in umetnost s pomočjo fizike, programiranja in tehnike, so ena izmed področij, ki se prepletajo tudi v sodobni umetnosti.
V procesu se učimo sestavljanja preprostih elektronskih vezij, jih kontroliramo nin upravljamo s programsko kodo, vezje, ki smo ga ustvarili pa nato vstavimo v izdelek, ki smo ga s pomočjo umetniškega navdiha, na primerih priznanih umetnikov in oblikovalcev ter arhitektov, tudi sami izdelali.
Arduino je odprtokodno razvojno okolje, ki nudi preproste in različne tehnološke, umetniške in oblikovne rešitve. Primeren je za raziskovanje in učenje, preprost za uporabo in predvsem namenjen začetnikom, ki se želijo pobliže spoznati s področji programiranja in elektrotehnike.
Morda se sliši zapleteno, pa ni!
Oči in ušesa na stežaj, akcija, tri štiri zdaj!
Preživite zadnji teden poletja v družbi sodobne umetnosti v Vetrinjskem dvoru na Zavodu MARS Maribor. Za osvežitev bo poskrbljeno, kakor tudi za dobro in sproščeno ozračje v rokah izkušenih mentorjev Zavoda MARS Maribor.

Število prostih mest je omejeno, zato si svojo prijavo zagotovite do 2. avgusta 2023 s pomočjo spletne prijavnice.
Cena: 30 eur/dan za 1 udeleženca
Posamezni ustvarjalni dan v tednu se izvaja v primeru najmanj 3. udeležencev.
Prijavo si zagotovite na sledeči povezavi https://shorturl.at/HOT68
Prijave za posamezen teden so mogoče do 5 dni pred izvedbo prvega dne v tematskem ustvarjalnem tednu.
Odpoved je mogoča najkasneje tri dni pred prvim dnem izvajanja (ponedeljek) tematskega tedna.
Irena Pamič – samozaposlena v kulturi, pedagoginja (vodja umetniškega in pedagoškega programa, mentorica na delavnicah Zavoda MARS Maribor), profesorica likovne pedagogike, diplomirala na Univerzi v Mariboru na Pedagoški fakulteti, na oddelku za likovno umetnost pri mentorju dr. Janezu Balažicu, z diplomskim delom Lastna podoba in njena recepcija. Izkušnje je nabirala kot študentka, prostovoljka in zaposlena v Umetnosti galeriji Maribor, na oddelku za pedagoško dejavnost. Izvajala je
vodstva in vodstva z ustvarjalnicami za predšolske, osnovnošolske in srednješolske skupine ter bila izvajalka sobotnega programa za otroke pod imenom “Mladi prijatelji UGM” (za otroke od 4. let do 11. leta). Prav tako je sodelovala pri restavratorskih posegih na stenskih in stropnih poslikavah v Črnomlju, pod vodstvom Restavratorskega ateljeja Bogovčič. Leta 2016 in 2017 je bila zaposlena v KID KIBLA, na oddelku neformalnega izobraževanja kot koordinatorka, organizatorka in izvajalka. Na
festivalu MFRU KIBLIX 2015 in KIBLIX MFRU 2016 ter KIBLIX 2017 je bila predstavnica, organizatorka in koordinatorka umetniškega izobraževalnega programa. Leta 2017 je prejela nagrado za izobraževalne dosežke, Beli Aphroid, z delavnico Biokugla, ki jo podeljuje Kulturno izobraževalno društvo KIBLA za umetniške in izobraževalne dosežke. Deluje kot samozaposlena v kulturi na področju neformalnega umetniškega izobraževanja. Področje zanimanja: muzejska in galerijska pedagogika ter področje
neformalnega izobraževanja na področju likovne, vizualne in sodobne umetnosti.

Organizira: Zavod Mars Maribor

Povezava do originalnega članka

Razdejanih obratov, pokončna soba
2023-08-28 00:00 - 2023-09-22 00:00 | Galerija Obrat, Trg revolucije 9
OBRAT – prostor umetnosti in participacije vabi na skupinsko razstavo “Razdejanih obratov, pokončna soba” umetnikov Charbela A. Darghama, Tonyja Keyrouza in Joy Sfeir.
Razstava je del dvodelnega projekta izmenjave med libanonskimi in slovenskimi umetniki mlajše generacije z delovnim naslovom “Hiša: med otokom in arhivom”. Gre za nadaljevanje sodelovanja Pekarne Magdalenske mreže, Univerze USEK v Libanonu ter profesorja in umetnika Mihe Vipotnika, ki kontinuirano poteka od leta 2017.
Prvi del projekta je zastavljen kot rezidenca libanonskih umetnikov v Mariboru, katere rezultat bo razstava v OBRAT, drugi del pa se bo odvil med oktobrom in novembrom letos kot enomesečna rezidenca slovenskim umetnikov v Libanonu. Oba dela projekta bo sklenila končna skupinska razstava v Mariboru in Libanonu nastalih umetniških del, ki bo umeščena v kulturnem centru Zico House – leta 1935 zgrajeni družinski vili v Bejrutu, ki se je v 90. letih spremenila v kulturni center. Ker gre za
specifično razstavišče, smo projekt zasnovali na podlagi izhodiščnega razmisleka o prostoru, specifično intimnem prostoru, razmerju med intimnim in javnim prostorom, predvsem pa tudi o doživljanju prostora. Umetniki so pri tem kot izhodišče vzeli knjigo Poetika prostora (1958) filozofa Gastona Bachelarda, ki se jo načeloma umešča na področje teorije arhitekture, četudi avtor na podlagi primerov (zlasti literarne) umetnosti, vezane na doživljanje prostora, razpre širše področje fenomenologije
poetične domišljije.
Razstavna postavitev kot celota izhaja iz razmisleka o specifikah OBRAT – prostora umetnosti in participacije, hkrati pa se posamezna dela dotikajo določenih aspektov doživljanja prostora: Charbel A. Dargham izhaja iz poskusa umetniške reprezentacije možganske kognicije prostora, medtem ko se Joy Sfeir in Tony Keyrouz osredotočata predvsem na relacijo prostora, materialnosti, spomina in telesa.
Dela so nastala pod mentorstvom Mihe Vipotnika, razstavo kurirata Kaja Kraner in Lucija Smodiš.
////////
Charbel A. Dargham (2002) je bil rojen v Bwouaru v Libanonu. Študiral je filmske študije na USEK Kaslik v Libanonu, nato pa se preusmeril v študij matematike. Zaključek svoje umetniške poti namerava obeležiti s projektom, ki na kreativen način združuje oba, skozi zgodovino tesno prepletena polja.
Tony Keyrouz (1998) je glasbenik, snemalen in filmski ustvarjalec, rojen v Bsharriju v Libanonu. Diplomiral je na oddelku za Film in televizijo na USEK Kaslik v Libanonu, trenutno pa zaključuje magistrski študij kinematografije na Libanonski univerzi – Fakulteti uporabnih umetnosti v Libanonu.
Joy Sfeir (1995) je multidisciplinarna umetnica, rojena v Libanonu, ki trenutno živi med Bejrutom in Brusljem. Njena umetniška praksa črpa iz poetičnega bistva prostora, ki izhaja iz njenih lastnih izkušenj z naravo, družbo, čutnim gibanjem telesa in neoprijemljivimi odtisi spomina. Leta 2018 je diplomirala na magistrskem programu Notranja arhitektura na USEK v Libanonu, kasneje pa je nadaljevala študijski program Oblikovanje za družbene inovacije v Belgiji, kjer se je
poglobila v področje intervencij v javni in družbeni prostor.
Razstava bo na ogled do 22. 9. 2023, vsak delavnik med 13.00 in 18.00.

SobaZaGoste
Obrat PMM

Povezava do originalnega članka

Razstava fotografij Andreje Tominac
2023-08-28 10:00 - 2023-09-08 10:00 | Razstavišče Vodni stolp
Razstava fotografij Andreje Tominac
Fotografska razstava

Izven

Cena vstopnice: Vstopnine ni

Razstava ljubiteljske fotografinje Andreje Tominac

Andreja Tominac je rojena 16.9.1970 v Karlovcu (Hrvaška), od leta 1976 pa živi v Mariboru. Po končani Srednji naravoslovni šoli Miloša Zidanška se je vpisala na študij strojništva na Fakulteti za strojništvo v Mariboru, kjer je leta 1995 diplomirala. Prvo zaposlitev je dobila v Metalni ECCE, po stečaju leta 2000 pa je našla novo službo na Inštitutu informacijskih znanosti v Mariboru, kjer dela že več kot 20 let v razvoju knjižnično-informacijskega sistema Cobiss.
Fotografirati jo je naučil oče pred mnogimi leti, resneje pa je začela fotografirati leta 2004, ko je kupila prvi digitalni fotoaparat. Je ljubiteljska fotografinja. Fotografira, kadar ima čas. Ne obremenjuje se s pravili in dela po občutku. Motive najraje išče v naravi, pa tudi v mestu, še posebej v Mariboru, kjer živi. Njen najljubši motiv so meglena jesenska jutra. V njih najde mir in tišino, kraj, kamor lahko pobegne pred hitrim tempom vsakdanjika.

Povezava do originalnega članka

Počitniške kuharske delavnice
2023-08-28 11:00 - 2023-08-31 15:00 | MKC Maribor
Začinite poletne počitnice s kuharskimi delavnici, ki jih pripravljamo med 24. in 28. julijem ter 28. in 31. avgustom v prostorih MKC Maribor.
Mladinski kulturni center Maribor (MKC Maribor) v času poletnih počitnic vabi na počitniške kuharske delavnice za otroke od 1. do 7. razreda osnovne šole, ki bodo potekale v prostorih MKC Maribor (Ob železnici 16, 2000 Maribor).
URNIK KUHARSKIH DELAVNIC

med 24. in 28. julijem // od ponedeljka do petka, od 11. do 15. ure
med 28. in 31. avgustom // od ponedeljka do petka, od 11. do 15. ure

Cena enotedenske delavnice za enega otroka je 90 evrov.
Na počitniških delavnicah bomo spoznavali in urili svoje kuharske veščine! Vsak dan bomo ustvarili kaj kreativnega in zabavnega, se družili na zraku in v naravi, predvsem pa se bomo učili kuhati, saj bomo vsak dan skupaj pripravili celotno kosilo za vse udeležence. Po kosilu bomo pospravili za sabo, se družili in igrali. Kot pa veste, igra ni le igra, je najresnejša dejavnost otrok in tistih, ki so to po srcu.
PROGRAM DELAVNIC:
Kuhali in pekli, pripravljali in zmešali bomo:
zelenjavne juhe, testenine z različnimi omakami, različne mešane solate, zelenjavni kus kus, ražnjiče, pohančke, francosko solato, proseni narastek, palačinke, sadno solato, sladoledne lučke, mafine …
Rok za prijavo je 5 delovnih dni pred delavnico oz. do zapolnitve mest na spodnji povezavi. Oddaja prijavnice je pogoj za udeležbo. Oddaste jo po mailu na lina.valant.sicanovic@mkc.si.

PRENESI PRIJAVNICO 2023

Navodila za starše

Za dodatna vprašanja smo vam na voljo na: lina.valant.sicanovic@mkc.si.

Prijeten skok v počitnice in se vidimo!

Povezava do originalnega članka

Entropija
2023-08-28 20:00 | IntimniOder.GT22
IntimniOder.GT22
Sodobno-plesna predstava eksperimentalnega flamenka. V okviru festivala Platforma sodobnega plesa.
Avtorja in izvajalca: Mitja Obed, Fernando Leria Jiménez
Produkcija: Mitja Obed
Vstopnina: prostovoljni prispevek
Več informacij o predstavi TUKAJ.

Povezava do originalnega članka

5. koncert festivala Odmev poletja: Mladi kolegi
2023-08-28 20:00 | Maribor center / Minoritska cerkev Maribor (Vojašniški trg 2, Maribor)
Pri projektu Mladi kolegi v letu 2023 bodo trije mladi glasbeniki – dijakinji in dijak Konservatorija za glasbo in balet Maribor sodelovali z uveljavljenimi in v komorni igri izkušenimi glasbeniki.Mladi kolegi
Koncert v sodelovanju z izbranimi dijaki mariborskega Konservatorija
Glasbeniki:
Veronika Vilar Brecelj, violina, Živa Jurič*, violina, Roberto Papi, viola, Nuša Hlade*, violončelo, Sarah Akif, rog, Srečko Korošec*, rog
*dijakinja/dijak Konservatorija za glasbo in balet Maribor
Program:
W. A. Mozart: Godalni kvartet št. 1 v G-duru, K. 80/73f
L. van Beethoven: Sekstet v Es-duru, op.81b
W. A. Mozart: Ein musikalischer Spaß, KV 522
Vabljeni na poslušanje!
Vstop prost

Povezava do originalnega članka

Mitja Obed, Fernando Leria Jiménez: ENTROPIJA
2023-08-28 20:00 - 21:00 | Maribor center / Intimni oder GT22, Glavni trg 22, Maribor
Sodobno-plesna predstava eksperimentalnega flamenkaGre za dialog plesalca in elektronike, ki svoj navdih jemlje v entropiji zaprtih in odprtih sistemov. Entropija je povezana z naključnostjo, torej odsotnostjo informacij. V živih bitjih je ta prvobitna informacija DNK, ki entropijo nadzoruje in preprečuje razkroj. Sodobni flamenko temelji na urejeni strukturi, ki se v veliki meri naslanja na ritem, orodje v pričujoči predstavi pa so sekundarna usta, ki jih plesalec dobi s tem, ko elektronska naprava preko napetosti, sprožene z udarci plesalca, proizvaja zvoke, ki plesalčevo telo podaljšajo v prostor. Plesalec in koreograf Mitja Obed je eden najbolj znanih flamenko umetnikov pri nas. Svoje večletno sodelovanje s Fernandom Leria Jiménezom, kontrabasistom in vsestarnskim glasbenikom iz Madrida, v Entropiji nadgrajuje v intervencijo plesalca, ki ni samo gibalna ampak tudi zvočna.
Trajanje: 50 minut brez odmora.

Povezava do originalnega članka

Evropski dnevi judovske kulture 2023: Spomin
2023-08-29 - 2023-10-18 | Maribor center / Sinagoga Maribor 4 Židovska ulica Maribor, Upravna enota Maribor, 2000 Slovenia
Različni dogodki po Sloveniji
29. avgust – 18. oktober 2023
Evropski dnevi judovske kulture (krajše EDJK) so vseevropski projekt, ki poteka od leta 2000 naprej.Z njim si organizatorji širom po Evropi prizadevamo osvetliti raznolikost in bogastvo judovstva ter njegov zgodovinski pomen v lokalnem, regionalnem in nacionalnem okolju s pripravo različnih dogodkov – konferenc, koncertov, gledaliških predstav, vodenih ogledov in drugih aktivnosti –, ki potekajo po vsej Evropi sočasno, obenem pa spodbujajo vrednote, kot so dialog, (s)poznavanje in priznavanj drugačnega ter izmenjava.
Tema Evropskih dnevov judovske kulture 2022 je SPOMIN.
Spomin je lonček, v katerem se je kovalo judovstvo, pa naj je ta spomin kolektivni ali individualni, podan skozi zgodovino ali pripoved. Ohranja in prenaša se skozi spomin. Judovski dom vsako soboto v molitvi prikliče obe spominski zapovedi, ki razporejata čas po eksistencialnih vrednotah. Spomin na stvarjenje in Sinajsko zavezo sta temu dodana z realno in simbolično prisotnostjo vsake zavesti ob dajanju zakona, kar implicira kolektivno odgovornost pred zakonom, pa tudi sposobnost osmišljanja bivanja, a ne brez naučiti se spraševati. Judovski rituali in festivali s prenosom, vpisanim v čustvenost, utrjujejo te povezave med spominom, zakonom, individualnimi in kolektivnimi odgovornostmi ter spraševanjem o pomenu. (Besedilo Désirée Mayer)

Seznam dogodkov po mestih lahko najdete TUKAJ.
Program s podrobnejšimi opisi vseh prireditev lahko najdete TUKAJ.

Knjižna dediščina predvojne prekmurske neološke judovske skupnosti. Molitveniki in obredne knjige ter njihovi lastniki. Vodstvo po razstavi
2023-08-29 18:00 | Osrednja knjižnica
Vodstvo po razstavi
KNJIŽNA DEDIŠČINA PREDVOJNE PREKMURSKE NEOLOŠKE JUDOVSKE SKUPNOSTI: MOLITVENIKI IN OBREDNE KNJIGE TER NJIHOVI LASTNIKI
Torek, 29. avgusta 2023, ob 18. uri v preddverju Osrednje knjižnice, TPC City, Vita Kraigherja 5, Maribor
Plakatna razstava predstavlja dragoceno zapuščino prekmurske judovske skupnosti pred drugo svetovno vojno. Knjige, ki so izšle v obdobju od leta 1779 do leta 1942, med njimi je tudi nekaj še posebej dragocenih antikvarnih knjig, so zdaj del nove Judovske zbirke Pokrajinske in študijske knjižnice Murska Sobota.
Vodstvo po razstavi bosta izvedla avtorja razstave Maja Kutin, poznavalka hebrejščine in judovstva, in Boris Hajdinjak, direktor Centra judovske kulturne dediščine Sinagoga Maribor.

Povezava do originalnega članka

Rojstvo in smrt mikrokozmosa ≡ Raziskovanje neznosne lahkosti so-bivanja s kvasovkami
2023-08-29 18:00 - 2023-09-30 00:00 | otvoritev razstave v Kulturnem inkubatorju, Maribor
Na razstavi Rojstvo in smrt mikrokozmosa ≡ Raziskovanje neznosne lahkosti so-bivanja s kvasovkami se avtorja Monika Pocrnjić in Andrej Firm z edinstveno perspektivo osredotočata na poudarjanje medsebojne povezanosti med mikroorganizmi, ljudmi in okoljem skozi umetnost.
Andrej Firm trenutno dela kot svobodni fotograf, mentor delavnic na področju fotografije, scenograf in oblikovalec svetlobe v GT22, Maribor.
Monika Pocrnjić je intermedijska umetnica. Deluje na področjih naredi sam (DIY) elektronike, risbe in lutkovnega gledališča. Živi v Rušah, ustvarja v Mariboru in po svetu.

Povezava do originalnega članka

Podobe Palestine: palestinski fotografi od 1920 do danes
2023-08-29 18:00 - 2023-09-30 18:00 | Atelje Vetrinjskega dvora
Vabljeni na otvoritev razstave fotografij iz bogate zakladnice palestinske produkcije, ki pa je le redkokdaj prikazana in zato manj poznana. Razstavljena so dela osmih palestinskih fotografinj in fotografov iz različnih obdobij. Vsako od njih je za fotografe pomenilo nove izzive.
V začetku 20. stoletja so palestinski fotografi delali za American Colony Studio, ki avtorjev in avtoric fotografij ni priznaval. Podobno velja za obdobje po letu 1948 in ustanovitvi UNRWA (Agencije Združenih narodov (ZN) za palestinske begunce), zato arhiv ZN imen avtorjev in avtoric fotografij večinoma ne navaja.
Arhive fotografij palestinskih fotografinj in fotografov so v letih 1948 in 1967 s ciljem, da bi izbrisali dokaze o obstoju palestinskega naroda, sionistične sile sistematično plenile in uničevale. Nekaj arhivov je, predvsem po zaslugi družinskih članov in članic, še vedno dostopnih.
Danes palestinske fotografinje in fotografe, ki s svojim delom beležijo zlorabe in kršitve aktualnega kolonialnega režima sionističnih naseljencev in apartheida, izraelska vojska sistematično nadleguje, pretepa, aretira in ubija.
Razstava je sestavljena iz treh delov.
V prvem delu so predstavljene fotografije Karimehe Abbud in Khalila Raada, ki veljata za začetnika tako imenovane lokalne fotografije.
Drugi del predstavlja dela uglednih fotografov in fotografinj, ki so dali glas palestinskemu odporu od Nakbe do vojne leta 1967 in fedajinskega odporniškega gibanja.
Zadnji del se dotika mladih sodobnih fotografov in fotografinj, katerih delo je namenjeno obsodbi nenehnih kršitev izraelskega režima apartheida ali, kot je to v primeru Fatime Abbadi, ki živi v diaspori, ohranjanju palestinske dediščine.
Razstavo je v okviru Gibanja za pravice Palestincev pripravila Nada Pretnar.

Organizator: Gibanje za pravice Palestincev

Povezava do originalnega članka

6. koncert festivala Odmev poletja: Čuječnost poezije
2023-08-29 20:00 | Maribor center / Minoritska cerkev Maribor (Vojašniški trg 2, Maribor)
Samospevi, ki so uvrščeni na spored nocojšnjega koncerta, so del sedaj že več kot deset let trajajočega ukvarjanja Aleksandre Naumovski Potisk z žensko poezijo, še posebej s slovenskimi pesnicami 19. stoletja.Zaključni koncert festivala Odmev poletja
Čuječnost poezije
Glasbeniki:
Sabina Cvilak, sopran, Aljaž Farasin, tenor, Aleksandra Naumovski Potisk, klavir
Program:
Aleksandra Naumovski Potisk: samospevi na poezijo slovenskih pesnic
Gustav Mahler: Pet pesmi na poezijo Friedricha Rückerta
Vabljeni na poslušanje!
* Izkupiček od prodaje vstopnic bo namenjen žrtvam poplav.

Povezava do originalnega članka

Predstavitev namizne igre Find Your Path
2023-08-30 14:00 - 16:00 | Kulturni inkubator
Find Your Path!
predstavitev nove edukativne namizne igre
Kulturni inkubator – studio // sreda, 30. avgust @ 14.00
Kulturno umetniško društvo Lavina in MKC Maribor vabimo na predstavitev in skupno igranje edukativne družabne igre Find Your Path!, ki spodbuja skupno razmišljanje in skupinsko reševanje izzivov, pri čemer mora ekipa soigralcev sodelovati in z visoko motivacijo motivacije v časovni omejitvi opraviti čim več zadanih misij.
Predstavitev bo potekala v Kulturnem inkubatorju v sredo, 30. avgusta, od 14. ure dalje.

Igra je namenjena vsem, ki delate z in za mlade (mladinskim delavcem, pedagogom, organizatorjem kulturnih vsebin, koordinatorjem mladinskih in kulturnih programov …), nenazadnje prostovoljcem, mladim, ki si želijo postati del skupnosti – družabna igra zaobjema faze aktivnosti od oblikovanja zamisli preko njenega izvajanja do zaključka izvedbe. Igra pripomore k pogumnejšemu in odločnejšemu načrtovanju ter sodelovanju v resničnem življenju, hkrati pa razvija veščine in sposobnosti, potrebne za opravljanje mladinskega in ustvarjalnega dela.

Povezava do originalnega članka

Krvne zgodbe/Blood Stories – PREMIERA
2023-08-31 20:00 | IntimniOder.GT22
IntimniOder.GT22
PREMIERA
Pedro Moldão in Miranda Trnjanin sta opravila genski test, raziskala sta svojo preteklost in na odru bosta poskušala razumeti, kje sta se njuni osebni zgodbi križali.
Igrata: Miranda Trnjanin in Pedro Moldão
Koprodukcija: mala voadora in Moment
Vstopnina: 7 € / 5 € študenti, dijaki, samozaposleni v kulturi, upokojenci / 0 € brezposelni, invalidi
Več informacij o predstavi TUKAJ.

Povezava do originalnega članka

Janček ježek 3+
2023-09-01 17:00 | Mala dvorana
Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.

Nakup kart

Povezava do originalnega članka

After work: VSE MORA VUN!
2023-09-01 17:00 - 23:00 | Okolica / Vina Jaunik, Ob Blažovnici 46, Limbuš
Ker se bližajo trgatve je čas, da v vinski kleti naredimo nekaj prostora. No, pa tudi fajn se nam je družit z vami ob kozarcu dobrega vina! Zato ste v petek, 1.9. 2023 ob 17.00 vabljeni na dvorišče Vina Jaunik na deci dobrega vina, druženje in glasbo.Na voljo bodo vsa vina znamke Vina Jaunik;
Šest svežih vin:
Muškat Otonel (suho, polsladko)
Dišeči traminec (suho, polsladko)
Sauvignon (suho)
Pino tris (roze; polsuho)
Peneče vino Penina tris (rose, suho)
Dva zorjena vina:
Gustl (sauvignon)
Idea (renski rizling).
P.S. Vino bo v družbi slastnih prigrizkov.
P.S.S. Z nami bo tudi DJ, ki bo skrbel za funky ritme in dober vajb!
Torej:
Petek, 1. 9. 2023 ob 17.00
Vina Jaunik, ob Blažovnici 46, Limbuš
Podopustniški afterwork!
Vstopnine ni!
Pa nazdravje!

Povezava do originalnega članka

Predstavitev Lobik wines
2023-09-01 17:00 - 23:00 | Maribor center / Tyrševa ulica 13, 2000 Maribor
Na kratko: iz medkoronskega dolgčasa je v Mariboru nastala nova vinarna z vinogradi v Halozah. Trudimo se z modernimi vini iz ekološko pridelanega grozdja, s spontano fermentacijo in podaljšano maceracijo. Pridite in povejte, če nam je ratalo.“Čuj, kdaj boste pa vino začeli prodajat?” je bilo eno najpogostejših vprašanj v zadnjem času. No ja, v zadnjih treh letih, če smo iskreni. In končno lahko rečemo “Evo nas.”
Štartamo 1.9., kot pridni šolarčki, ki so se v zadnjih letih ogromno naučili. Dobimo se na afterworku partyu v Polek-u. Ja, poleg Hikofi-ja, tam ob kakih 17h.
Kot pijača dobrodošlice vas čaka cel izbor pet-natov, na kozarec pa boste lahko poskusili tako bela in oranžna kot rdeča naravna vina, ki so z veliko skrbnosti nastajala v letih 2020 in 2021. Če ste pridni in poskusite vse, pridete na okoli 25 vinčkov, Matija pa pravi, da jih boste lahko kupili tudi za domov.
Chef Maksim Lorenčič pripravlja tapase, baje so ful dobri. Točne informacije glede menija še sledijo. Za tiste, ki vam vinčki res ne dišijo, pa vam boljša polovica ne da fraj popoldneva, pripeljemo še Marburgerja, nov helles iz nase pivovarne. Fer je fer, za vsakega nekaj.

Povezava do originalnega članka

Krvne zgodbe/Blood Stories + Zbor za publiko
2023-09-01 20:00 | Maribor center / Intimni oder GT22 (Glavni trg 22, Maribor)
Slovensko-portugalska koprodukcija o poreklu in križanju družinskih zgodb.
Pedro Moldão (Portugalska) in Miranda Trnjanin (Slovenija/BiH) sta opravila genski test. Raziskala sta svojo preteklost, od staršev do sorodnikov, ki so živeli pred več sto leti. Zdaj bosta na odru poskušala razumeti, kje sta se njuni osebni zgodbi križali. Govorila bosta o migracijah, trgovskih poteh, vojnah in mirovnih sporazumih. Krvne zgodbe/Blood Stories je biografska predstava, v kateri dva umetnika fikcionalizirata preteklost, da bi bolje povedala svojo zgodbo. Da bi nam povedala o ljubezni in izdaji, zamenjavi dojenčkov, družinskih rivalstvih in dolgih potovanjih. Da bi nam povedala, kaj nas povezuje.
Po sobotni (2. 9.) predstavi sledi Zbor za publiko s Katarino Stegnar. Ostanite.
Igralca: Miranda Trnjanin in Pedro Moldão
Koprodukcija: mala voadora in Moment
Trajanje: 60 minut
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Nakup vstopnic
Vstopnice v živo: eno uro pred dogodkom na blagajni v GT22 (vhod z Židovske)

Povezava do originalnega članka

Live music v Vetrinjcu: Iva & Bratko
2023-09-01 20:00 | Vetrinjski dvor
Iva Flisar, multitalentirana umetnica in vokalistka ter Bratko Zavrnik, radijski novinar in kitarski mentor pri KUD Coda. Oba sta člana lokalnih rock skupin, Iva pri Picture Grey Bratko pri TheStickyLicks. Nekomercialna “alternativca”, ki sta na skupno pot rock dueta stopila leta 2019, v sklopu festivala Skuštrane in bradati. Njun glasbeni program zajema klasične rokerske popevke, kot tudi nekaj yugo-rocka in pop glasbe 90-ih.
Vstop je prost, prispevki za muzičarja dobrodošli!

Vetrinjc – BarCoda

Povezava do originalnega članka
